มีชัย ไม่ขัดคะแนนโหวตโนชนะ ส.ส. ย้ำเกิน 90 เปอร์เซ็นต์ รับรองผลได้ 
มีชัย ไม่ขัดข้องคะแนนโหวตโน ชนะคะแนน ส.ส. ย้ำต้องเกิน 90 เปอร์เซ็นต์ รับรองผล-เปิดประชุมสภาได้ ด้าน สมชัย บอกพรรคการเมืองวางใจเป็นกลาง อย่ายึดติดที่นั่งที่เคยได้เยอะ ชี้ได้มาเพราะระบบที่ไม่เป็นธรรม พร้อมกำหนดสเปก 3 ข้อ ถ้าทำได้ถือว่าเยี่ยม,เมื่อวันที่ 9 พ.ย. 58 ที่รัฐสภา นายมีชัย ฤชุพันธ์ ประธานกรรมการร่างรัฐธรรมนูญ(กรธ.) กล่าวภายหลังจากรับหนังสือจาก นายวิลาศ จันทร์พิทักษ์ อดีต ส.ส.พรรคประชาธิปัตย์ ถึงกรณีการประกาศผลคะแนนการเลือกตั้งว่า ถ้าผลการเลือกตั้งหากสามารถประกาศผลได้เกินร้อยละ 90 ก็สามารถรับรองจำนวน ส.ส.และเปิดประชุมสภาได้ โดยภายใน 30 วัน คณะกรรมการการเลือกตั้ง(กกต.) สามารถจัดการเลือกตั้งในเขตนั้น เพื่อหาคะแนนต่อไปได้ แต่ถ้าหากเลย 30 วัน หลังจากการเลือกตั้งครั้งแรกไปแล้ว แต่ยังไม่สามารถหาจำนวน ส.ส.เพื่อเปิดประชุมสภาและหานายกรัฐมนตรีและคณะรัฐมนตรี (ครม.) ก็ให้คะแนนเขตนั้นว่างไป ไม่มีการรับรอง ส.ส. ในพื้นที่นั้น และไม่มีคะแนนในพื้นที่นั้น ที่จะนำไปคำนวณหา ส.ส.บัญชีรายชื่อ โดยจะให้คิดจำนวน ส.ส.บัญชีรายชื่อจากพื้นที่ ที่สามารถรับรองคะแนน ส.ส.เขตได้เท่านั้น,สำหรับเอกสารของ นายวิลาศ นั้น ประกอบด้วยข้อเสนอ 4 ข้อต่อ กรธ. 1. กรธ.ควรหาวิธีการปฏิรูปองค์กรอิสระ เรื่องการออกระเบียบข้อบังคับของระยะเวลาการพิจารณาคดีทุกขั้นตอนให้ชัดเจน 2. ต้องแก้ไข พ.ร.บ.ข้อมูลข่าวสาร 2540 เพื่อให้ประชาชนเรียกดูข้อมูลเอกสารหลักฐาน 3. องค์กรอิสระต้องยกเลิกจัดอบรมหลักสูตรต่างๆ ที่เอื้อให้ผู้เข้าร่วมไปตีสนิทกับคณะกรรมการหรือองค์กรนั้นๆ และ 4. ควรกำหนดให้สำนักงานการตรวจเงินแผ่นดิน (สตง.) มีอำนาจสอบสวน และสั่งหน่วยงานพิจารณาในลักษณะ ป.ป.ช.,ด้าน นายสมชัย ศรีสุทธิยากร กกต.ด้านกิจการบริหารงานเลือกตั้ง กล่าวถึงกรณีที่มีพรรคการเมืองออกมาแสดงความไม่พอใจกับระบบเลือกตั้งแบบใหม่ว่า ทุกอย่างหากคิดบนพื้นฐานได้หรือเสียทางการเมืองว่า ระบบดังกล่าวจะทำให้พรรคการเมืองใดได้หรือเสียกี่ที่ การคิดแบบนี้เป็นการคิดบนฐานประโยชน์ของพรรคการเมืองเป็นหลัก สิ่งที่สำคัญต้องเอาจำนวน ส.ส.ที่คิดว่าจะได้ของแต่ละพรรคออกจากใจไปก่อน เอาหลักการมาคุยกันว่าหลักการนี้ดีหรือไม่ ทำให้เกิดความเป็นธรรมกับทุกฝ่ายหรือไม่ สะท้อนทุกคะแนนว่ามีความหมายจริงหรือไม่,นายสมชัย กล่าวว่า ถ้าคิดว่าออกแบบใหม่แล้วทำให้เกิด 3 ข้อ คือ 1.ประชาชนได้รับความสะดวกหรือไม่ 2.ทำให้การจัดการเลือกตั้งสะดวกหรือไม่ 3.ทุกคะแนนสะท้อนเสียงประชาชนอย่างแท้จริงหรือไม่ ถ้าทำ 3 อย่างนี้ได้ ออกแบบมาอย่างไรก็ถือว่าดีแล้ว ถ้าได้คำตอบแต่นี้พอ อย่าไปคิดว่าพรรคไหนได้เพิ่มกี่ที่หรือถูกลดกี่ที่ การคิดแบบนี้เป็นการคิดแบบเดิม อาจบอกไม่เป็นธรรม แต่ที่ได้เยอะไม่ได้บอกว่าท่านเก่งหรือดี แต่อาจเพราะระบบที่ถูกออกแบบมาไม่เป็นธรรม แล้วทำให้ได้เยอะ ดังนั้นเมื่อออกแบบมาเป็นธรรมการที่ได้น้อยลงต้องยอมรับว่านี่คือระบบที่ดีแล้ว พรรคการเมืองต้องทำใจเป็นกลางคิดถึงหลักการและเหตุผล
มีชัย ไม่ขัดข้องคะแนนโหวตโน ชนะคะแนน ส.ส. ย้ำต้องเกิน 90 เปอร์เซ็นต์ รับรองผลได้ ด้าน สมชัย บอกพรรคการเมืองวางใจเป็นกลาง อย่ายึดติดที่นั่ง
เลือกตั้งแบบใหม่,เลือกตั้ง,มีชัย ฤชุพันธ์,สมชัย ศรีสุทธิยากร,การร่างรัฐธรรมนูญ,ผลนับคะแนนเลือกตั้ง,คะแนนโหวตโน,การรับรองผล ส.ส.,เปิดประชุมสภา,สมชัยกำหนดสเปก 3 ข้อ,การรับรองคะแนนเลือกตั้ง,พรรคการเมือง,ข่าว,ไทยรัฐออนไลน์,ข่าวการเมือง,สมชัย บอกพรรคการเมืองอย่ายึดติด,ร่างรัฐธรรมนูญ,ร่างกฎหมาย,กฎหมาย